# E L Ő T E R J E S Z T É S

Szigethalom Város Önkormányzat Képviselő-testületének

**2025. december 16. napján** 18 órakor tartandó

**nyilvános, rendes ülésére**

**Tárgy:** A 3. számú fogorvosi körzetre vonatkozó feladatellátási előszerződés megkötése Dr. Benkő Szvetlána fogorvossal

**Előadó***:* Fáki László polgármester

**Készítette*:***dr.Takács Lajos igazgatási irodavezető

**Ellenőrizte*:***

*Az előterjesztést megtárgyalásra javasolja:*

Humánpolitikai és Népjóléti Bizottság

Tisztelt Képviselő-testület!

A Szigethalom 3. számú fogorvosi körzetben fogorvosi ellátást biztosító NiCO Esthetics Kft. felmondta a körzetre vonatkozó feladatellátási szerződést. A felmondás 2025. március 26. napjával áll be, így március 27. napjától a 3. számú körzetben a fogorvosi ellátás nem biztosított.

Dr. Benkő Szvetlána fogorvos vállalja a megüresedő 3. számú fogorvosi körzetben a fogorvosi feladatok ellátását. A doktornő és a praxisjog jelenlegi tulajdonosa, Dr. Bakos Anikó megegyeztek a körzet praxisjogának adásvételében. A praxisjog birtokában Benkő doktornő kezdeményezheti a működési engedélyezési eljárás megindítását, melyhez szükséges az önkormányzat és az egészségügyi szolgáltató közötti feladatellátási előszerződés megalkotása.

Fentiek alapján javaslom a 3. számú fogorvosi körzetre vonatkozóan feladatellátási előszerződés megkötését. Felkérem a tisztelt Képviselő-testületet az alábbi határozati javaslat megtárgyalására és elfogadására.

#### Határozati javaslat

Szigethalom Város Önkormányzat Képviselő-testülete úgy dönt, hogy a fogorvosi ellátás folyamatos biztosítása érdekében előszerződést köt Dr. Benkő Szvetlána fogorvossal a 3. számú fogorvosi körzet betöltésére. A Képviselő-testület megbízza a polgármestert, hogy a praxisjog engedélyezésére jogosult egészségügyi államigazgatási szerv véleménye alapján megkösse a jelen határozattal elfogadott feladatellátási előszerződést, továbbá az előszerződésben foglalt feltételek megvalósulása esetén megkösse az előszerződés 1. sz. mellékletét képező feladatellátási szerződéstervezetet.

„Iktatószám: …

**Feladatellátási előszerződés (tervezet)**

**fogorvosi alapellátás biztosítására**

Szigethalom Város Önkormányzat (székhely: 2315 Szigethalom, Kossuth Lajos utca 10.) képviseli: Fáki László, polgármester(a továbbiakban: Önkormányzat) és

Dr. Benkő Szvetlána(születési név: Levicka Szvetlána; születési hely és idő: Bustyaháza, 1984. február 1; anyja neve: Harkovszkaja Olga; pecsétszáma: 102746; lakcíme: 2314 Halásztelek, Kandó Kálmán utca 7.) mint személyes ellátásra kötelezett orvos (a továbbiakban: Egészségügyi szolgáltató) az egészségügyi alapellátás körében fogorvosi szolgálat működtetésére megállapodást kötnek alulírott helyen és napon az alábbi feltételekkel.

* Az előszerződés tárgya a Szigethalom 3. számú fogorvosi körzet feladatainak területi ellátási kötelezettséggel történő ellátására vonatkozó, az önálló orvosi tevékenységről szóló 2000. évi II. törvény (Öotv.) 2/B. § rendelkezései szerinti, feladatellátási szerződés megkötése.
* Szerződő felek rögzítik, hogy - az Országos Kórházi Főigazgatóság, mint a praxisjog engedélyezésére jogosult egészségügyi államigazgatási szerv véleménye alapján - Önkormányzat támogatja dr. Benkő Szvetalna fogorvost abban, hogy Szigethalmon fogorvosi tevékenységet lásson el amint rendelkezésére állnak a működéshez szükséges személyi és tárgyi feltételek.
* A fogorvosi szolgáltatást a személyes ellátásra kötelezett orvos végzi egyéni, vagy a tulajdonában, illetve irányítása alatt álló társas vállalkozói formában.
* Szerződő felek rögzítik, hogy amennyiben dr. Benkő Szvetlána praxisengedélyt szerez, akkor Önkormányzat és Egészségügyi Szolgáltató a fogorvosi tevékenység ellátására a jelen előszerződés mellékletét képező feladatellátási szerződést aláírják.
* A Szerződő felek rögzítik továbbá, hogy a jelen előszerződésben rögzített feltételek teljesülése esetén egymással határozatlan idejű feladatellátási szerződést kívánnak kötni.
* Szerződő felek megállapodnak, hogy a megkötendő feladatellátási szerződésben rögzítik a feladatellátás részletes feltételeit.
* Szerződő felek a szerződés megkötését megtagadhatják a Polgári Törvénykönyvről szóló 2013. évi V. törvény (a továbbiakban: Ptk.) 6:73 § (3) bekezdésben meghatározott esetekben, továbbá a jelen előszerződésben előírt feltételek hiánya esetén.
* Az előszerződés megszűnik, ha a Szerződő felek egymással feladatellátási szerződést kötnek.
* A jelen szerződésben nem szabályozott kérdésekben a Ptk. és az egyéb ágazati jogszabályok rendelkezései az irányadóak.
* A Felek a szerződést, mint akaratukkal mindenben egyezőt, elolvasás után jóváhagyólag írják alá.
* Jelen előszerződés 5 példányban készült, melyet Szigethalom Város Önkormányzat Képviselő-testülete a … sz. határozatával hagyott jóvá.

Melléklet:

1. számú melléklet: a 3. számú fogorvosi körzet ellátására vonatkozó feladatellátási szerződéstervezet

Szigethalom, …

………………………………………… ……………………………………

Szigethalom Város Önkormányzat Dr. Benkő Szvetlána

Képviselő-testület képviseletében személyes ellátásra kötelezett orvos

Fáki László polgármester

A … számú feladatellátási előszerződés 1. számú melléklete:

Iktatószám: …

**Feladatellátási szerződés**

**Fogorvosi szolgálat ellátására**

**(tervezet)**

amely létrejött egyrészről Szigethalom Város Önkormányzat (székhely: 2315 Szigethalom, Kossuth Lajos utca 10; törzskönyvi azonosító szám: 730941) képviseli: Fáki László polgármester, mint megbízó (továbbiakban: Megbízó), másrészről

**… Kft.** (székhelye: …; cégjegyzékszám: …; adószám: …; számlaszám: …; képviselő neve: Dr. Benkő Szvetlána) (a továbbiakban: **Megbízott,** a továbbiakban együttesen: **Szerződő Felek**) között alulírott napon és helyen az alábbi feltételek szerint:

**I. Általános rendelkezések**

1. Megbízó jelen feladatellátási szerződéssel (a továbbiakban: Szerződés) - az önálló orvosi tevékenységről szóló 2000. évi II. törvény (a továbbiakban: Öotv.) 2. § (1) és (2) bekezdése alapján, a 2/B. §-ban foglaltakra figyelemmel Megbízó 208/2023. (XII. 12.) önkormányzati határozata alapján megbízta Megbízottat, hogy Megbízó **3. számú fogorvosi körzetében** területi ellátási kötelezettséggel biztosítsa a fogorvosi szolgálatot.
2. A Szerződés érvényességének feltétele az Öotv. 2. § (1) bekezdésében foglalt praxisjogot engedélyező határozat véglegessé válása.
3. Megbízott jelen Szerződés keretében vállalja, hogy ellátja a fogorvosi szolgálatot, és kijelenti, hogy a fogorvosi tevékenység folytatásához előírt jogszabályi feltételeknek megfelel, rendelkezik az adott tevékenység folytatására feljogosító képzettséggel. A Pest Vármegyei Kormányhivatal Szigetszentmiklósi Járási Hivatala Népegészségügyi Osztály által (a továbbiakban: Népegészségügyi Osztály) kiadott működési engedély másolatát a Megbízó rendelkezésére bocsátja.
4. Megbízott kötelezettséget vállal arra vonatkozóan, hogy a területi ellátási kötelezettséggel működő fogorvosi szolgálat finanszírozására szerződést köt a Nemzeti Egészségbiztosítási Alapkezelővel a fogorvosi körzet lakosságának ellátására.
5. Megbízott a működési engedély és a finanszírozási szerződés módosításairól köteles haladéktalanul írásban tájékoztatni a Megbízót képviselő polgármestert.
6. Megbízott tudomásul veszi, hogy személyes ellátásra kötelezett orvosként, a praxisjog alapján nyújtott önálló orvosi tevékenységet – akadályoztatásának jogszabályban meghatározott eseteit kivéve – **kizárólag Dr. Benkő Szvetlána (**pecsétszáma: 102746) orvos folytathatja.
7. Megbízott jelen Szerződés keretében kötelezettséget vállal arra, hogy a működési területén a mindenkor hatályos jogszabályoknak, szakmai és etikai előírásoknak megfelelően ellátja a fogorvosi feladatokat.
8. Megbízott által ellátandó körzet utcajegyzékét Szigethalom Város Képviselő-testületének az egészségügyi alapellátás körzethatárainak megállapításáról szóló 23/2020. (VII. 28.) önkormányzati rendelete szerint a Szerződés 1. sz. melléklete tartalmazza. Az ellátandó körzet utcajegyzékének meghatározásánál a Megbízó fent megnevezett mindenkor hatályos rendelete az irányadó.
9. Az egészségügyi alapellátási körzetmódosítás miatt bekövetkezett, a fogorvost ért kár esetén a Megbízó kártalanítási kötelezettséggel tartozik, amelynek megállapításánál figyelembe kell venni a Megbízott által a finanszírozása keretében kapott egy éves összeget.

**II. Szerződő Felek kötelezettségei**

1. Megbízó köteles Megbízottnak megadni minden olyan információt, amely a Megbízott kötelezettségeinek teljesítéséhez szükséges, továbbá köteles tájékoztatni Megbízottat az érintett település egészségügyi alapellátást érintő kérdéseiről.
2. Megbízott köteles ellátni az ellátási területén lakó, hozzá bejelentkezett és az általa elfogadott biztosítottakat, továbbá köteles ellátni a rendelési idejében hozzáforduló személyeket, amennyiben heveny megbetegedésük vagy krónikus betegségük miatt ellátatlanságuk az egészséget károsító, vagy a gyógyulást lassító állapotromláshoz vezethet.
3. Megbízott köteles a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet (a továbbiakban: EüM rendelet) rendelkezéseinek megfelelően, valamint a Megbízó által elvárt alábbi időpontokban – rendelés céljából – a betegek rendelkezésére állni:

|  |  |
| --- | --- |
| Hétfő: | 08:00-14:00 |
| Kedd: | 14:00-20:00 |
| Szerda: | 08:00-14:00 |
| Csütörtök: | 14:00-20:00 |
| Péntek: | 08:00-14:00 |

1. A rendelési idő és a rendelés helyének megváltoztatásához a Megbízó írásbeli hozzájárulása szükséges.
2. Megbízott a fogorvosi tevékenység ellátásához a hatályos jogszabályok szerinti képesítésű alkalmazottat (ápoló, asszisztens) foglalkoztat, a foglalkoztatásukkal járó költségek Megbízottat terhelik.
3. A személyes közreműködő orvos akadályoztatása esetén az EüM rendelet 7. § (1) bekezdése alapján a Megbízott köteles a helyettesítésről gondoskodni. A helyettesítés költségei Megbízottat terhelik. Megbízott a helyettes orvoso(ka)t a Szerződés 3. számú melléklete szerint jelöli ki.
4. A helyettes orvos(ok) személyének változásához, valamint a személyes közreműködő orvos tartós akadályoztatása esetén, a rendelési idő megváltoztatásával járó helyettesítéshez a Megbízó írásbeli hozzájárulása szükséges.
5. A hatályos jogszabályok értelmében Szigethalom településen fogorvosi ügyeleti ellátás szervezése nem kötelező, a településen fogorvosi ügyelet nincs, abban Megbízottnak nem kell részt venni.
6. Megbízott köteles a jogszabályokban foglalt nyilvántartásokat vezetni, a jogszabályok szerinti adatszolgáltatások teljesítéséről gondoskodni és azokat kérésre a Megbízó részére átadni.

**III. Helyiség-, berendezés- és eszközhasználat**

1. Megbízott a fogorvosi ellátást saját rendelőjében végzi. A rendelő címe:

2315 Szigethalom, Duna sor 66.

1. A rendelőhelyiségben keletkező veszélyes hulladék elszállításáról Megbízott gondoskodik.
2. Megbízott vállalja, hogy az 19. pontban megjelölt fogorvosi rendelő felszerelését az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet előírásainak megfelelően biztosítja, és folyamatosan rendeltetésszerű használatra alkalmas állapotban tartja. A berendezések, eszközök pótlásának, javíttatásának kötelezettsége és az ezzel kapcsolatos költségek viselése a Megbízottat terhelik.

**IV. Záró rendelkezések**

1. Jelen Szerződést Megbízó a … sz. önkormányzati határozatával hagyta jóvá, és … napján lép hatályba.
2. Jelen Szerződést a Szerződő Felek határozatlan időre kötik meg azzal, hogy azt bármelyik Fél, a másik Félhez intézett írásbeli nyilatkozatával hat hónapos felmondási idővel szüntetheti meg.
3. Megbízó a Szerződést azonnali hatállyal– indoklással – felmondhatja, ha
4. a fogorvos a Szerződésben vállalt kötelezettségeit írásbeli felszólítás ellenére sem teljesíti, illetve folytatólagosan megszegi a működésére vonatkozó jogszabályi előírásokat,
5. a fogorvos önálló egészségügyi tevékenység végzésére való jogosultságát bármely okból elveszti.
6. A Megbízó a Szerződést azonnali hatállyal – indokolással – felmondhatja, ha a Megbízott a Szerződésben vállalt kötelezettségeit írásbeli felszólítás ellenére sem teljesíti.
7. Írásbelinek minősül a másik félhez intézett tértivevényes levélpostai küldemény, a hivatali-, cég- vagy ügyfélkapura küldött felszólítás.
8. A Megbízó és a Megbízott a Szerződést közös megegyezéssel is megszüntethetik.
9. Közös megegyezés esetén meg kell határozni a megszűnés időpontját, a helyettesítés módját és feltételeit, a finanszírozási szerződéssel kapcsolatos kötelezettségeket, a szakalkalmazottak további foglalkoztatását, a helyiség és az eszközök átadásának kérdéseit.
10. A Szerződésben foglaltak teljesítésére egyéni vállalkozóként, a gazdasági társaság egyetlen szakképesítéssel rendelkező tagjaként kötelezett fogorvos halálával a teljesítés lehetetlenné válik, a szerződés megszűnik.
11. A megszűnés okára figyelemmel a Megbízó gondoskodik a helyettesítésről.
12. A fogorvosi szolgáltató szervezet (egyéni vállalkozó, gazdasági társaság) által foglalkoztatott orvos halála esetén a Megbízott kötelezettsége helyettesítés útján gondoskodni a Szerződés teljesítéséről a praxisengedéllyel rendelkező új orvos alkalmazásáig.
13. A Szerződés közös megegyezéssel vagy felmondással történő megszüntetése esetén, a személyes ellátásra kötelezett orvos a Praxiskezelőhöz (Országos Kórházi Főigazgatóság) tett egyoldalú jognyilatkozattal, az egészségügyi alapellátás folyamatosságának biztosítása érdekében, a jogszabályban előírt személyi feltételeknek megfelelő másik orvos javára lemondhat a praxisjogról (ingyenes átruházás).
14. A lemondó nyilatkozatot és a másik orvos elfogadó nyilatkozatát teljes bizonyító erejű magánokiratba vagy közokiratba kell foglalni és abban meg kell jelölni a lemondás és az egyidejű elfogadás pontos idejét (év, hó, nap). A nyilatkozatok nem vonhatóak vissza.
15. A Praxiskezelő a praxisjog megszűnéséről és időpontjáról értesíti a Megbízót, az egészségügyi szolgáltatás nyújtására jogosító működési engedélyt kiadó járási hivatalt, a Nemzeti Egészségbiztosítási Alapkezelőt, a személyes ellátásra kötelezett orvost foglalkoztató Megbízottat.
16. Szerződő Felek kölcsönösen kötelezettséget vállalnak arra, hogy a Szerződés időtartama alatt együttműködnek a Fogorvosi szolgálat zavartalan biztosítása érdekében.
17. Felek részéről a kapcsolattartáshoz szükséges adatokat a szerződés 4. számú melléklete tartalmazza.
18. Megbízott jelen Szerződés aláírásával hozzájárul ahhoz, hogy Megbízó a Megbízott személyes adatait az információs önrendelkezési jogról és az információszabadságról szóló 2011. évi CXII. törvény 5. § (1) a) pontja alapján a fogorvosi feladatellátás zavartalan biztosítása érdekében jelen Szerződéssel összefüggésben, annak megszűnéséig kezelje.
19. Szerződő Felek jelen Szerződésből eredő vitáikat elsősorban békés úton rendezik, ennek eredménytelensége esetére Szerződő Felek a **Szigetszentmiklósi Járásbíróság**, illetve értékhatártól függően a **Budapest Környéki Törvényszék** kizárólagos illetékességét kötik ki.
20. Jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény, az önálló orvosi tevékenységről szóló 2000. évi II. törvény és annak végrehajtásáról szóló 313/2011. (XII. 23.) Korm. rendelet, a háziorvosi, házi gyermekorvosi és Fogorvosi tevékenységről szóló 4/2000. (II. 25.) EüM rendelet, valamint a vonatkozó jogszabályok hatályos rendelkezései az irányadóak.
21. Jelen Szerződés … számozott oldalból áll, és … db egymással mindenben megegyező példányban készült, amelyből … db eredeti példány a Megbízót, … db eredeti példány pedig a Megbízottat illeti meg.
22. Jelen Szerződést a Szerződő Felek – átolvasást és értelmezést követően – minakaratukkal mindenben megegyezőt, jóváhagyólag írtak alá.

Szigethalom,

|  |  |  |
| --- | --- | --- |
| Dr. Benkő Szvetlána  személyes ellátásra köteles orvos |  | … ügyvezető  … Kft.  Megbízott |
| Fáki László polgármester  Szigethalom Város Önkormányzat  Megbízó | | |
| Ellenjegyzi: |  |  |
|  |  |  |
| Ceglédi Kinga  pénzügyi irodavezető |  | Dr. Stiebel Viktória  jegyző |

Mellékletek:

1. számú melléklet: A Megbízott által ellátandó 3. számú fogorvosi körzethez tartozó utcajegyzék a 23/2020. (VII. 28.) önkormányzati rendelet alapján.
2. számú melléklet: A Fogorvosi feladat-ellátásban részt vevő egészségügyi dolgozó(k) megnevezése
3. számú melléklet: Megbízottat helyettesítő háziorvosok megnevezése
4. számú melléklet: Kapcsolattartók adatai

1. számú melléklet: A Megbízott által ellátandó 3. számú fogorvosi körzethez tartozó utcajegyzék a 23/2020. (VII. 28.) önkormányzati rendelet alapján.

|  |  |  |
| --- | --- | --- |
| 3. számú fogorvosi körzethez tartozó utcák jegyzéke | | |
| Utca elnevezése | A körzethez tartozó utca/ utcarész | Megjegyzés: |
| Agyag utca | Teljes | - |
| Amur köz | Teljes | - |
| Angolna köz | Teljes | - |
| Babits Mihály utca | Teljes | - |
| Bagoly utca | Teljes | - |
| Barackos köz | Teljes | - |
| Barackos út | Teljes | - |
| Barackos utca | Teljes | - |
| Bogrács köz | Teljes | - |
| Busa köz | Teljes | - |
| Compó köz | Teljes | - |
| Cseresznyés utca | Teljes | - |
| Csuka köz | Teljes | - |
| Diófa utca | Teljes | - |
| Duna sétány | Teljes | - |
| Dunasor | Teljes | - |
| Dunasziget | Teljes | - |
| Erdészlak | Teljes | - |
| Erdőszél utca | Teljes | - |
| Fácán köz | Teljes | - |
| Fácán utca | Teljes | - |
| Fekete utca | Teljes | - |
| Fogas köz | Teljes | - |
| Fogoly utca | Teljes | - |
| Fürj utca | Teljes | - |
| Homok köz | Teljes | - |
| Homok utca | Teljes | - |
| Horváth utca | Teljes | - |
| I. utca | Teljes | - |
| II. utca | Teljes | - |
| III. utca | Teljes | - |
| IV. utca | Teljes | - |
| IX. utca | Teljes | - |
| Juhász Gyula utca | Teljes | - |
| Kagyló köz | Teljes | - |
| Karám köz | Teljes | - |
| Kárász út | Teljes | - |
| Karinthy Frigyes utca | Teljes | - |
| Kavics köz | Teljes | - |
| Kavics utca | Teljes | - |
| Keszeg út | Teljes | - |
| Kis Duna köz | Teljes | - |
| Lejáró út | Teljes | - |
| Márna köz | Teljes | - |
| Medve utca | Teljes | - |
| Meggyfa utca | Teljes | - |
| Mókus utca | Teljes | - |
| Nadály köz | Teljes | - |
| Nyúl köz | Teljes | - |
| Nyúl utca | Teljes | - |
| Őz utca | Teljes | - |
| Pinty utca | Teljes | - |
| Ponty utca | Teljes | - |
| Radnóti Miklós köz | Teljes | - |
| Radnóti Miklós u. | Teljes | - |
| Róka utca | Teljes | - |
| Rubicon köz | Teljes | - |
| Sas utca | Teljes | - |
| Sóderos út | Teljes | - |
| Sügér köz | Teljes | - |
| Süllő köz | Teljes | - |
| Sün út | Teljes | - |
| Szabadság utca | Teljes | - |
| Szarvas utca | Teljes | - |
| Szélső utca | Teljes | - |
| Szigeti út | Teljes | - |
| Tégla út | Teljes | - |
| V. utca | Teljes | - |
| Váci Mihály köz | Teljes | - |
| Váci Mihály utca | Teljes | - |
| Vadászház utca | Teljes | - |
| VI. utca | Teljes | - |
| VII. utca | Teljes | - |
| VIII. utca | Teljes | - |
| X. utca | Teljes | - |
| XI. utca | Teljes | - |
| XI/A. utca | Teljes | - |
| XII. utca | Teljes | - |
| XIII. utca | Teljes | - |
| XIV. utca | Teljes | - |
| XIV/A utca | Teljes | - |
| XIX. utca | Teljes | - |
| XV. utca | Teljes | - |
| XVI. utca | Teljes | - |
| XVII. utca | Teljes | - |
| XVII/A utca | Teljes | - |
| XVIII. utca | Teljes | - |
| XVIII/A utca | Teljes | - |
| XX. utca | Teljes | - |
| XXI. utca | Teljes | - |
| XXII. utca | Teljes | - |
| Zerge köz | Teljes | - |
| Zerge utca | Teljes | - |
| Vosztok utca | Teljes | - |

**2. számú melléklet:** A fogorvosi feladat-ellátásban résztvevő egészségügyi dolgozó(k) megnevezése

**Név: …**

születési hely, idő: …

anyja neve: …

lakcím: …

Az egészségügyi dolgozók adataiban történő változás nem eredményezi a Szerződés módosítását.

**3. számú melléklet:** Megbízottat helyettesítő fogorvosok megnevezése

**Név: …**

pecsétszám: …

szül.: …

anyja neve: …

lakcím: …

**Név: …**

pecsétszám: …

szül.: …

anyja neve: …

lakcím: …

Az egészségügyi dolgozók adataiban történő változás nem eredményezi a Szerződés módosítását.

**4. számú melléklet:** Kapcsolattartók adatai:

Megbízó részéről: Takács Lajos, igazgatási irodavezető,

telefonszám: +3624403658 / 141-es mellék,

mobil: +36704512122,

e-mail: [takacs.lajos@szigethalom.hu](mailto:takacs.lajos@szigethalom.hu)

Megbízott részéről: Dr. Benkő Szvetlána, fogorvos,

telefonszám: …

mobil: …

e-mail: …”

Felelős: Fáki László polgármester

Határidő: 2025. december 19. az előszerződés aláírására

Szigethalom, 2025. december 1.

Fáki László polgármester