# E L Ő T E R J E S Z T É S

Szigethalom Város Önkormányzat Képviselő-testületének

2025. december 16-án 18.00 órakor tartandó

*nyilvános, rendes ülésére*

**Tárgy:** Házasságkötési rendelet felülvizsgálata

**Előadó**: Fáki László polgármester

**Készítette:** Balogh Szilvia aljegyző

**Ellenőrizte:** dr. Stiebel Viktória jegyző

*Az előterjesztést megtárgyalásra javasolja:*

**Humánpolitikai és Népjóléti Bizottság (3.)**

**Tisztelt Képviselő-testület!**

Szigethalom Város Önkormányzat Képviselő-testülete legutóbb a 29/2019 (XII.18.) számú rendeletével módosította a hivatali helyiségen kívüli és a hivatali munkaidőn kívül történő házasságkötés engedélyezésének szabályairól és díjairól szóló önkormányzati rendelet utolsó módosítása a 20/2023. (X. 25.) rendelettel történt.

A módosítás óta eltelt időszakban a házasulandó felek által fizetett térítési díjak, valamint az anyakönyvvezető közreműködési díja nem emelkedett. Felülvizsgálva, és összehasonlítva a környező településeken alkalmazott díjakkal javasoljuk ezen díjak megemelését. Az emelés összege tartalmazza az energiaárak emelkedését, a takarítási költségeket és az anyakönyvvezető díját.

A Jat. 17. §-a előírja a jogszabályalkotásra vonatkozó előzetes hatásvizsgálat követelményét:

**Előzetes hatásvizsgálat:**

*a)* társadalmi, gazdasági, költségvetési hatásai: Az anyakönyvi események megtartásának szabályait rendezni társadalmilag kiemelt fontosságú. Gazdasági és költségvetési hatásai léteznek, azáltal, hogy az eseményekért térítési díjat kérünk.

*b)* környezeti és egészségügyi következményei: nincs.

*c)* adminisztratív terheket befolyásoló hatásai: nincs

*d)* a jogszabály megalkotásának szükségessége, a jogalkotás elmaradásának várható következményei: Az új rendelet a jogszabályi előírásoknak megfelelően kerül megalkotásra, elmaradása esetén a működés jogszerűsége biztosítva van.

*e)* a jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

A Jat. 18. §-a előírja a jogszabályalkotásra vonatkozó indokolási kötelezettséget is.

**Indokolás:**

Szigethalom Város Önkormányzata a hivatali helyiségen kívüli és a hivatali munkaidőn kívül történő házasságkötés szabályairól és díjairól, valamint az anyakönyvvezetőt megillető díjazásról szóló rendelet módosításához.

A rendelet utolsó módosításának elfogadása óta eltelt időszak alatt a házasulandó felek által fizetett térítési díjak, valamint az anyakönyvvezető közreműködési díja nem emelkedett. Felülvizsgálva, és összehasonlítva a környező településeken alkalmazott díjakkal javasoljuk ezen díjak megemelését. Az emelés összege tartalmazza az energiaárak emelkedését, a takarítási költségeket és az anyakönyvvezető díját.

A rendelet-alkotás az európai uniós jogból eredő kötelezettségek összhangjának megfelel, valamint a Jat. 20. § szerinti egyeztetési kötelezettség nem áll fenn.

1. Kérem a Tisztelt Képviselő-testületet a fentiek megtárgyalására és az alábbi határozati javaslat elfogadására.

***HATÁROZATI JAVASLAT***

Szigethalom Város Önkormányzat Képviselő-testülete úgy dönt, hogy a Szigethalom Város Önkormányzat a hivatali helyiségen kívüli és a hivatali munkaidőn kívül történő házasságkötés szabályairól és díjairól, valamint az anyakönyvvezetőt megillető díjazásról szóló – jelen határozat elválaszthatatlan mellékletét képező - rendelet-tervezet szövegét elfogadja.

**Felelős:** Fáki László polgármester

Dr. Stiebel Viktória jegyző

**Határidő:** 2025. december 31.

***RENDELET ALKOTÁS***

Szigethalom Város Önkormányzat Képviselő-testülete úgy dönt, hogy a Szigethalom Város Önkormányzat a hivatali helyiségen kívüli és a hivatali munkaidőn kívül történő házasságkötés szabályairól és díjairól, valamint az anyakönyvvezetőt megillető díjazásról szóló …./2025.(XII.16.) határozattal jóváhagyott rendeletét megalkotja az alábbiak szerint:

# *Szigethalom Város Önkormányzat*

# *Képviselő-testületének*

# *…/2025.(XII.16.)*

***R EN D E L E T –TERVEZETE***

**a hivatali helyiségen kívüli és a hivatali munkaidőn kívül történő házasságkötés szabályairól és díjairól, valamint az anyakönyvvezetőt megillető díjazásról szóló 12/2017 (VI.27.) önkormányzati rendelet módosításáról**

*[1] A házasságkötés megtartása az anyakönyvvezető feladatai közé tartozik. Az esemény alapvető költségeit a helyi önkormányzat viseli. A költségek folyamatos növekedésével szükséges az alapszolgáltatás díjának az emelése is a színvonalas anyakönyvi esemény megtartása végett.*

*[2] Szigethalom Város Önkormányzat Képviselő-testülete, az anyakönyvi eljárásról szóló 2010. évi I. törvény (a továbbiakban: Atv.) 96. § felhatalmazása alapján, az Alaptörvény 32. cikk (1) bekezdés a.) pontjában, továbbá a Magyarország helyi önkormányzatairól szóló 2011. évi CLXXXIX. törvény 13.§ (2) bekezdésében meghatározott feladatkörében eljárva, a következőket rendeli el:*

#### **A rendelet hatálya**

**1.§** A hivatali helyiségen kívüli és a hivatali munkaidőn kívül történő házasságkötés szabályairól és díjairól, valamint az anyakönyvvezetőt megillető díjazásról szóló 12/2017 (VI.27.) önkormányzati rendelet (továbbiakban: R.) 1. számú melléklete helyébe e rendelet 1. számú melléklete lép.

**2.§.** A R. 2. számú melléklete helyébe e rendelet 2. számú melléklete lép.

1. ***Hatályba léptetés***

**3.§**  Ez a rendelet 2026. január 1. napján lép hatályba, és a következő napon hatályát veszti.

## ***Fáki László s.k. Dr. Stiebel Viktória s.k.***

***polgármester jegyző***

**Záradék:**

A **……………** önkormányzati rendelet …….………….-n a Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

***dr. Stiebel Viktória s.k.***

*jegyző*

1. *melléklet a …/2023. (III.28.) önkormányzati rendelethez*

KÉRELEM

HÁZASSÁGKÖTÉS LÉTESÍTÉSE IRÁNTI SZÁNDÉK

BEJELENTÉSÉHEZ

**Illetékmentes!**

Szigethalom Város Önkormányzat

*Anyakönyvvezetője*

részére

Szigethalom

Kossuth L. u. 10.

2315

Alulírottak a mai napon bejelentjük házasságkötés iránti szándékunkat az alábbiak szerint:

**1. Házasságkötésünk időpontja:**

- hivatali *munkaidőn belül* (Hétfő: 7.30-18; Kedd, Szerda, Csütörtök: 7.30-16; Péntek: 7.30-12:00)

- hivatali *munkaidőn túl*, illetve *szombaton* történne

*/megfelelő rész aláhúzandó/*

*Nem köthető házasság az Atv. vonatkozó rendelkezéseiben meghatározottak szerint.*

**2. Házasságkötésünk helyszíne:**

- a hivatal házasságkötő terme

- a hivatal házasságkötő termén kívüli helyszín

*/megfelelő rész aláhúzandó/*

**3. Házasságkötés a hivatal házasságkötő termén kívüli helyszínen**

Házasságkötésünk létesítési helyszíne a hivatal házasságkötő termén kívüli helyszín, a következő címen:

A külső helyszín érintett ellenérdekű ügyfelei (pl. szomszédos ingatlan tulajdonosai, használói, lakcímük):

**Vállaljuk**, hogy

- gondoskodunk az anyakönyvvezető helyszínre és a hivatali helyiségbe való utaztatásáról,

- a házasságkötésért az Önkormányzat rendelete alapján fizetendő ……………........ Ft összegű díjat az engedélyezést a házasságkötést megelőzően megfizetjük.

- gondoskodunk a hivatali helyiségen kívüli helyszínen történő lebonyolítást lehetetlenné tevő körülmények bekövetkezte esetére házasságkötésre alkalmas helyiség biztosításáról.

**4. Adataink**

Menyasszony adatai

Neve:

Lakócíme:

Elérhetősége (telefon, e-mail):

Vőlegény adatai

Neve:

Lakcíme:

Elérhetősége (telefon, e-mail):

**5. Szolgáltatási megállapodás**

Alulírott házasulók az alábbi szolgáltatásokat kérjük

I. Alapszolgáltatás

Alapszolgáltatás nyújtása kötelező: a hivatali munkaidőn kívül, hivatali helyiségben történő házasságkötés esetén

Tartalma: házasságkötés/bejelentett élettársi kapcsolat létesítése, ünnepi beszéd, rendezvényhez a

hivatalos helyiség biztosítása

(terem berendezése, takarítás, rezsiköltség) díja: 35.000.-Ft

Amennyiben egyik fél sem rendelkezik szigethalmi lakcímmel, abban az esetben az alapszolgáltatás díja: 45.000.- Ft

mely tárgyi adómentességet élvez, így általános forgalmi adót nem tartalmaz.

II. Külső helyszínen történő szolgáltatás

A szolgáltatás igénybevétele kötelező: a hivatali munkaidőn belül és kívül, nem hivatali helyiségben történő házasságkötés/bejelentett élettársi kapcsolat létesítése esetén

Tartalma: házasságkötés/bejelentett élettársi kapcsolat létesítése

Díja: 45.000.-Ft

Amennyiben egyik fél sem rendelkezik szigethalmi lakcímmel, abban az esetben a szolgáltatás díja 55.000.- Ft

mely tárgyi adómentességet élvez, így általános forgalmi adót nem tartalmaz.

III. Díjmentes szolgáltatások

a) Teremdíszítés nem élővirággal, emléklap, gépi zene biztosítása

b) Egyéb szolgáltatások:

* pohárköszöntő (pezsgő, üdítő biztosítása a házasulandó felek kötelezettsége) □
* gyertyás szertartás (gyertya biztosítása a házasulandó felek kötelezettsége)
* szülők köszöntése (virág biztosítása a házasulandó felek kötelezettsége) □

A **házassági tanúkról** és ha szükséges, a tolmács jelenlétéről gondoskodunk.

Szigethalom, 20.….. év ……………………. hó ……….. nap

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| házasulandó fél aláírása | házasulandó fél aláírása |

Hivatal tölti ki

|  |  |
| --- | --- |
| A házasságkötés törvényes feltételei fennállnak: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | anyakönyvezető |

|  |  |
| --- | --- |
| A házasságkötést/engedélyezem: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | jegyző |

1. *melléklet a …/2023. (III.28.) önkormányzati rendelethez*

**Szolgáltatási díjak**

**I. Alapszolgáltatás**

Alapszolgáltatás nyújtása kötelező: a hivatali munkaidőn kívül, hivatali helyiségben történő házasságkötés esetén

Tartalma: házasságkötés/bejelentett élettársi kapcsolat létesítése, ünnepi beszéd, rendezvényhez a

hivatalos helyiség biztosítása

(terem berendezése, takarítás, rezsiköltség) díja: 35.000.-Ft

Amennyiben egyik fél sem rendelkezik szigethalmi lakcímmel, abban az esetben az alapszolgáltatás díja: 45.000.- Ft

mely tárgyi adómentességet élvez, így általános forgalmi adót nem tartalmaz.

**II. Külső helyszínen történő szolgáltatás**

A szolgáltatás igénybevétele kötelező: a hivatali munkaidőn belül és kívül, nem hivatali helyiségben történő házasságkötés/bejelentett élettársi kapcsolat létesítése esetén

Tartalma: házasságkötés/bejelentett élettársi kapcsolat létesítése

Díja: 45.000.-Ft

Amennyiben egyik fél sem rendelkezik szigethalmi lakcímmel, abban az esetben a szolgáltatás díja 55.000.- Ft

mely tárgyi adómentességet élvez, így általános forgalmi adót nem tartalmaz.

**III. Az anyakönyvvezető díjazása:**

Az anyakönyvvezető választása szerint szabadidőben (Kttv. által szabályozottak szerint), vagy az alábbi díjazásban részesül:

* A hivatali helyiségben, hivatali munkaidőben lezajló anyakönyvi esemény után az anyakönyvvezetőt díjazás vagy szabadidő nem illeti meg.
* A hivatali helyiségben, hivatali munkaidőn kívül történő anyakönyvi esemény után 20.000.-Ft/esemény bruttó megbízási díj.

**IV. Díjmentes szolgáltatások:**

**a)** Teremdíszítés nem élővirággal, emléklap, gépi zene biztosítása

**b)** Egyéb szolgáltatások:

- pohárköszöntő (pezsgő, üdítő biztosítása a házasulandó felek kötelezettsége)

- gyertyás szertartás (gyertya biztosítása a házasulandó felek kötelezettsége)

* szülők köszöntése (virág biztosítása a házasulandó felek kötelezettsége)

**Határidő:** a rendelet kihirdetésére: 2026. január 1.

**Felelős:** dr. Stiebel Viktória jegyző

Szigethalom, 2025. november 20.

**Fáki László sk.**

polgármester