# *Szigethalom Város Önkormányzat*

# *Képviselő-testületének*

# *12/2017.(VI.27.)*

***R EN D E L E T E***

*(Egységes szerkezetben a 29/2019.(XII.18.), a 7/2023.(III.31.) és a 20/2023.(X.25.) önk. rendelettel.)*

***a hivatali helyiségen kívüli és a hivatali munkaidőn kívül történő házasságkötés szabályairól és díjairól, valamint az anyakönyvvezetőt megillető díjazásról***

*Szigethalom Város Önkormányzat Képviselő-testülete, az anyakönyvi eljárásról szóló 2010. évi I. törvény (a továbbiakban: Atv.) 96. § felhatalmazása alapján, az Alaptörvény 32. cikk (1) bekezdés a.) pontjában, továbbá a Magyarország helyi önkormányzatairól szóló 2011. évi CLXXXIX. törvény 13.§ (2) bekezdésében meghatározott feladatkörében eljárva, a következőket rendeli el:*

#### **A rendelet hatálya**

**1.§** E rendelet hatálya Szigethalom Város közigazgatási területén belül a házasság megkötésével kapcsolatos anyakönyvvezetői közreműködést igénylő szolgáltatást igénybe vevőkre és ezen eljárásban közreműködő anyakönyvvezetőre terjed ki.

#### **Értelmező rendelkezések**

**2.§** E rendelet alkalmazásában

**(1)** hivatalos helyiségnek minősül: Szigethalom, Kossuth L. u. 10. sz. alatti Házasságkötő terem

**(2)** hivatali munkaidőn túl történő anyakönyvi eseménynek minősül: Szigethalom Város Önkormányzat Polgármesteri Hivatal Szervezeti és Működési Szabályzatának 4. számú függelékében meghatározott munkarenden túli időpontban megtartott anyakönyvi esemény.

**(3)** anyakönyvi esemény: a házasságkötés

**(4)** Munkaszüneti napnak minősül az Atv.-ben meghatározott munkaszüneti nap.

#### **Eljárási szabályok**

**3.§ (1)** Az anyakönyvi eseményre irányuló kérelmet írásban, e rendelet 1. melléklete szerinti formanyomtatványon kell benyújtani az anyakönyvvezetőnél.

**(2)** A hivatalos helyiségben, vagy hivatali munkaidőben történő anyakönyvi esemény engedélyezése esetén az Atv. vonatkozó rendelkezései az irányadók. Hivatali helyiségen kívüli anyakönyvi esemény, továbbá elutasítás esetén a jegyző a mindenkor hatályos közigazgatási hatósági eljárás szabályairól rendelkező jogszabályok vonatkozó rendelkezései szerint jár el.

1. ***Többletszolgáltatás díja***

**4.§ (1)** A jegyző által előzetesen engedélyezett,

1. a hivatali helyiségen, vagy
2. az anyakönyvvezető hivatali munkaidején kívül, vagy
3. a hivatali helyiségen és az anyakönyvvezető hivatali munkaidején kívül

történő anyakönyvi eseményekért a szolgáltatást igénybevevők az e rendelet 2. mellékletében meghatározott díjat kötelesek fizetni.

**(2)** Ha a hivatalos helyiségen kívüli anyakönyvi eseményre rendkívüli körülmény, vagy közeli halállal fenyegető állapot miatt kerül sor, az anyakönyvi esemény díjmentes.

**(3)[[1]](#footnote-1)** Az (1) bekezdés szerinti díjat legkésőbb az anyakönyvi eseményt megelőző 7. munkanapig a Polgármesteri Hivatal házipénztárában vagy átutalás útján kell befizetni. A díj megfizetését az erről szóló bizonylat bemutatásával kell az anyakönyvvezető felé igazolni.

**(4)** A 4. § (2) bekezdésben meghatározott rendkívüli körülménynek minősül különösen, ha valamelyik fél mozgáskorlátozottsága, egészségi állapota, kora miatt különös erőfeszítés lenne számára a hivatali helyiségben történő megjelenés. E körülmény fennállását és a közeli halállal fenyegető állapotot az igénybevevők kérelmükben megjelölni és igazolni kötelesek.

**5.§ (1)** Az anyakönyvvezető díjazása – választása szerint - jelen rendelet 2. melléklete alapján történik.

1. ***Hatályba léptetés***

**6.§ (1)** Ez a rendelet 2017. július 1. napján lép hatályba.

**(2)** E rendelet hatályba lépésével egyidejűleg hatályát veszti Szigethalom Város Önkormányzatának a hivatali helyiségen kívüli és a hivatali munkaidőn kívül történő házasságkötés engedélyezésének szabályairól és díjairól szóló 13/2011. (V. 25.) rendelete.

1. ***Rövidítés meghatározása***

**7.§ (1)** E rendelet rövidített elnevezése: házasságkötési rendelet.

**(2)** Az (1) bekezdés szerinti elnevezés az Önkormányzat által alkotott más rendeletekben e rendeletre történő hivatkozáskor kötelezően alkalmazandó elnevezés.

## ***Fáki László dr. Stiebel Viktória***

***polgármester jegyző***

**Záradék:**

A **12/2017.(VI.27.)** önkormányzati rendelet 2017. június 27-én a Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

***dr. Stiebel Viktória***

*jegyző*

***Egységes szerkezetbe foglalás: 2023. október 20.***

1. *[[2]](#footnote-2)melléklet a 12/2017. (VI.27.) önkormányzati rendelethez*

KÉRELEM

HÁZASSÁGKÖTÉS LÉTESÍTÉSE IRÁNTI SZÁNDÉK

BEJELENTÉSÉHEZ

**Illetékmentes!**

Szigethalmi Polgármesteri Hivatal

*Anyakönyvvezetője*

részére

Szigethalom

Kossuth L. u. 10.

2315

Alulírottak a mai napon bejelentjük házasságkötés iránti szándékunkat az alábbiak szerint:

**1. Házasságkötésünk időpontja:**

- hivatali *munkaidőn belül* (Hétfő: 7.30-18; Kedd, Szerda, Csütörtök: 7.30-16; Péntek: 7.30-12:00)

- hivatali *munkaidőn túl*, illetve *szombaton* történne

*/megfelelő rész aláhúzandó/*

*Nem köthető házasság az Atv. vonatkozó rendelkezéseiben meghatározottak szerint.*

**2. Házasságkötésünk helyszíne:**

- a hivatal házasságkötő terme

- a hivatal házasságkötő termén kívüli helyszín

*/megfelelő rész aláhúzandó/*

**3. Házasságkötés a hivatal házasságkötő termén kívüli helyszínen**

Házasságkötésünk létesítési helyszíne a hivatal házasságkötő termén kívüli helyszín, a következő címen:

A külső helyszín érintett ellenérdekű ügyfelei (pl. szomszédos ingatlan tulajdonosai, használói, lakcímük):

**Vállaljuk**, hogy

- gondoskodunk az anyakönyvvezető helyszínre és a hivatali helyiségbe való utaztatásáról,

- a házasságkötésért az Önkormányzat rendelete alapján fizetendő ……………........ Ft összegű díjat az engedélyezést a házasságkötést megelőzően megfizetjük.

- gondoskodunk a hivatali helyiségen kívüli helyszínen történő lebonyolítást lehetetlenné tevő körülmények bekövetkezte esetére házasságkötésre alkalmas helyiség biztosításáról.

**4. Adataink**

Menyasszony adatai

Neve:

Lakócíme:

Elérhetősége (telefon, e-mail):

Vőlegény adatai

Neve:

Lakcíme:

Elérhetősége (telefon, e-mail):

**5. Szolgáltatási megállapodás**

Alulírott házasulók az alábbi szolgáltatásokat kérjük

I. Alapszolgáltatás

Alapszolgáltatás nyújtása kötelező: a hivatali munkaidőn kívül, hivatali helyiségben történő házasságkötés esetén

Tartalma: házasságkötés/bejelentett élettársi kapcsolat létesítése, ünnepi beszéd, rendezvényhez a

hivatalos helyiség biztosítása

(terem berendezése, takarítás, rezsiköltség) díja: 35.000.-Ft

Amennyiben egyik fél sem rendelkezik szigethalmi lakcímmel, abban az esetben az alapszolgáltatás díja: 45.000.- Ft

mely tárgyi adómentességet élvez, így általános forgalmi adót nem tartalmaz.

II. Külső helyszínen történő szolgáltatás

A szolgáltatás igénybevétele kötelező: a hivatali munkaidőn belül és kívül, nem hivatali helyiségben történő házasságkötés/bejelentett élettársi kapcsolat létesítése esetén

Tartalma: házasságkötés/bejelentett élettársi kapcsolat létesítése

Díja: 45.000.-Ft

Amennyiben egyik fél sem rendelkezik szigethalmi lakcímmel, abban az esetben a szolgáltatás díja 55.000.- Ft

mely tárgyi adómentességet élvez, így általános forgalmi adót nem tartalmaz.

III. Díjmentes szolgáltatások

a) Teremdíszítés nem élővirággal, emléklap, gépi zene biztosítása

b) Egyéb szolgáltatások:

* pohárköszöntő (pezsgő, üdítő biztosítása a házasulandó felek kötelezettsége) □
* gyertyás szertartás (gyertya biztosítása a házasulandó felek kötelezettsége)
* szülők köszöntése (virág biztosítása a házasulandó felek kötelezettsége) □

A **házassági tanúkról** és ha szükséges, a tolmács jelenlétéről gondoskodunk.

Szigethalom, 20.….. év ……………………. hó ……….. nap

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| házasulandó fél aláírása | házasulandó fél aláírása |

Hivatal tölti ki

|  |  |
| --- | --- |
| A házasságkötés törvényes feltételei fennállnak: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | anyakönyvezető |

|  |  |
| --- | --- |
| A házasságkötést/engedélyezem: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | jegyző |

*2. [[3]](#footnote-3)melléklet a 12/2017. (VI.27.) önkormányzati rendelethez*

**Szolgáltatási díjak**

**I. Alapszolgáltatás**

Alapszolgáltatás nyújtása kötelező: a hivatali munkaidőn kívül, hivatali helyiségben történő házasságkötés esetén

Tartalma: házasságkötés/bejelentett élettársi kapcsolat létesítése, ünnepi beszéd, rendezvényhez a

hivatalos helyiség biztosítása

(terem berendezése, takarítás, rezsiköltség) díja: 35.000.-Ft

Amennyiben egyik fél sem rendelkezik szigethalmi lakcímmel, abban az esetben az alapszolgáltatás díja: 45.000.- Ft

mely tárgyi adómentességet élvez, így általános forgalmi adót nem tartalmaz.

**II. Külső helyszínen történő szolgáltatás**

A szolgáltatás igénybevétele kötelező: a hivatali munkaidőn belül és kívül, nem hivatali helyiségben történő házasságkötés/bejelentett élettársi kapcsolat létesítése esetén

Tartalma: házasságkötés/bejelentett élettársi kapcsolat létesítése

Díja: 45.000.-Ft

Amennyiben egyik fél sem rendelkezik szigethalmi lakcímmel, abban az esetben a szolgáltatás díja 55.000.- Ft

mely tárgyi adómentességet élvez, így általános forgalmi adót nem tartalmaz.

**III. Az anyakönyvvezető díjazása:**

Az anyakönyvvezető választása szerint szabadidőben (Kttv. által szabályozottak szerint), vagy az alábbi díjazásban részesül:

* A hivatali helyiségben, hivatali munkaidőben lezajló anyakönyvi esemény után az anyakönyvvezetőt díjazás vagy szabadidő nem illeti meg.
* A hivatali helyiségen kívül, hivatali munkaidőn kívül történő anyakönyvi esemény után 20.000.-Ft/esemény bruttó megbízási díj.

**IV. Díjmentes szolgáltatások:**

**a)** Teremdíszítés nem élővirággal, emléklap, gépi zene biztosítása

**b)** Egyéb szolgáltatások:

- pohárköszöntő (pezsgő, üdítő biztosítása a házasulandó felek kötelezettsége)

- gyertyás szertartás (gyertya biztosítása a házasulandó felek kötelezettsége)

* szülők köszöntése (virág biztosítása a házasulandó felek kötelezettsége)

1. Szövegét módosította a 20/2023.(X.25.) rendelet 1. §-a. Hatályos 2023. november 1-től. [↑](#footnote-ref-1)
2. Módosította a 20/2023.(X.25.) önk. rendelet 2. §-a. Hatályos 2023. november 1-től [↑](#footnote-ref-2)
3. Módosította a 7/2023.(III.31.) önk. rendelet 2. §-a. Hatályos 2023. április 1-től [↑](#footnote-ref-3)